CELEX: 32020R1367
Language: mt
Date: 2020-10-01 00:00:00
Title: Regolament ta’ Implimentazzjoni tal-Kunsill (UE) 2020/1367 tal-1 ta’ Ottubru 2020 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna

1.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/1
               
            
         REGOLAMENT TA’ IMPLIMENTAZZJONI TAL-KUNSILL (UE) 2020/1367
         tal-1 ta’ Ottubru 2020
         li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 269/2014 tas-17 ta’ Marzu 2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (1), u b’mod partikolari l-Artikolu 14(1) tiegħu,
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-17 ta’ Marzu 2014, il-Kunsill adotta r-Regolament (UE) Nru 269/2014.
                  
               
                     (2)
                  
                  
                     Fit-23 ta’ Diċembru 2019, il-President tal-Federazzjoni Russa, Vladimir Putin, ħabbar il-ftuħ ta’ pont ferrovjarju fuq l-Istrett ta’ Kerch, li indika l-implimentazzjoni tal-proġett usa’ tal-konnessjoni tal-infrastrutturi ferrovjarji tal-peniżola tal-Krimea annessa illegalment u dawk tar-Russja.
                  
               
                     (3)
                  
                  
                     L-Unjoni ma tirrikonoxxix l-annessjoni illegali tal-Krimea u Sevastopol mill-Federazzjoni Russa. Il-kostruzzjoni tal-pont u l-linji ferrovjarji li jgħaqqduh mal-infrastruttura preeżistenti tat-trasport għandha l-għan li tikkonsolida l-kontroll tal-Federazzjoni Russa fuq il-Krimea u Sevastopol annessi illegalment u li jiżolaw aktar il-peniżola mill-Ukrajna.
                  
               
                     (4)
                  
                  
                     Il-Kunsill iqis li jenħtieġ li jinżiedu erba’ entitajiet u żewġ individwi mal-lista’ ta’ persuni, entitajiet u korpi soġġetti għal miżuri restrittivi kif tinsab fl-Anness I għar-Regolament (UE) Nru 269/2014 għar-rwol tagħhom fit-tfassil, il-bini u l-użu tal-infrastruttura ferrovjarja li tgħaqqad lir-Russja u l-peniżola tal-Krimea annessa illegalment.
                  
               
                     (5)
                  
                  
                     Jenħtieġ għalhekk li l-Anness I għar-Regolament (UE) Nru 269/2014 jiġi emendat kif meħtieġ,
                  
               ADOTTA DAN IR-REGOLAMENT:
         
            Artikolu 1
            Il-persuni u l-entitajiet elenkati fl-Anness għal dan ir-Regolament għandhom jiżdiedu mal-lista li tinsab fl-Anness I għar-Regolament (UE) Nru 269/2014.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ Ottubru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 78, 17.3.2014, p. 6.
      
      
         
            ANNESS
            Il-persuni u l-entitajiet li ġejjin jinżdiedu mal-lista ta’ persuni fiżiċi u ġuridiċi, entitajiet u korpi li tinsab fl-Anness I għar-Regolament (UE) Nru 269/2014:
            
                         
                     
                     
                        Persuni
                        
                                     
                                 
                                 
                                    Isem
                                 
                                 
                                    Informazzjoni għall-Identifikazzjoni
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    “191.
                                 
                                 
                                    Alexander Nikolaevich Ganov
                                    (Александр Николаевич ГАНОВ)
                                 
                                 
                                    Sess: raġel
                                    Data tat-twelid: 24.10.1974
                                    Post tat-twelid: Voronezh (Federazzjoni Russa)
                                 
                                 
                                    Direttur Ġenerali tal-JSC TC Grand Service Express, li jopera servizz ferrovjarju bejn ir-Russja u l-peniżola tal-Krimea annessa illegalment. Għaldaqstant, jappoġġa l-konsolidazzjoni tal-peniżola tal-Krimea annessa illegalment mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.
                                 
                                 
                                    1.10.2020
                                 
                              
                                    192.
                                 
                                 
                                    Leonid Kronidovich RYZHENKIN
                                    (Леонид Кронидович РЫЖЕНЬКИН)
                                 
                                 
                                    Sess: raġel
                                    Data tat-twelid: 10.11.1967
                                    Post tat-twelid: mhux magħruf
                                    Numru tal-passaport: 722706177 (fl-2015)
                                 
                                 
                                    Id-Deputat Direttur Ġenerali għall-proġetti ta’ infrastruttura f’Stroigazmontazh (SGM), li mill-2015 issorvelja l-kostruzzjoni tal-pont fuq l-Istrett ta’ Kerch (inkluża l-parti ferrovjarja tal-pont) li jgħaqqad lir-Russja mal-peniżola tal-Krimea annessa illegalment. Għaldaqstant, jappoġġa l-konsolidazzjoni tal-peniżola tal-Krimea annessa illegalment mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.
                                 
                                 
                                    1.10.2020
                                 
                              
                  
                         
                     
                     
                        Entitajiet
                        
                                     
                                 
                                 
                                    Isem
                                 
                                 
                                    Informazzjoni għall-Identifikazzjoni
                                 
                                 
                                    Raġunijiet
                                 
                                 
                                    Data tal-elenkar
                                 
                              
                                    48.
                                 
                                 
                                    Joint-stock company ‘Lenpromtransproyekt’ (АО ‘Ленпромтранспроект’)
                                 
                                 
                                    Indirizz: Kondrat’yevskiy Prospekt, 15, building 5/1, 223 St. Petersburg 195197, Russian Federation
                                    Numru tal-Identità tar-Reġistrazzjoni (nru OGRN): 1027809210054
                                    Numru ta’ identifikazzjoni fiskali (nru INN) 7825064262
                                    Sit web: https://lptp.ru/
                                    Indirizz elettroniku: ptp@sp.ru
                                 
                                 
                                    ll-kumpannija b’ishma konġunti Lenpromtransproyekt ipparteċipat fil-proġett tal-konnessjoni tal-infrastrutturi ferrovjarji tal-Krimea annessa illegalment u tar-Russja billi fasslet l-approċċi ferrovjarji għall-pont fuq l-Istrett ta’ Kerch u billi aġixxiet bħala superviżur arkitettoniku waqt il-kostruzzjoni tal-pont li jgħaqqad lir-Russja mal-peniżola tal-Krimea annessa illegalment. Għaldaqstant, qiegħda tappoġġa l-konsolidazzjoni tal-peniżola tal-Krimea annessa illegalment mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.
                                 
                                 
                                    1.10.2020
                                 
                              
                                    49.
                                 
                                 
                                    Joint-stock company ‘The Berkakit-Tommot-Yakutsk Railway Line’s Construction Directorate’ (АО ‘Дирекция по строительству железной дороги Беркакит-Томмот-Якутск’)
                                 
                                 
                                    Indirizz: Mayakovskogo St. 14, city of Aldan 678900, Aldansky District, Russian Federation
                                    Numru tal-Identità tar-Reġistrazzjoni (nru OGRN): 1121402000213
                                    Numru ta’ identifikazzjoni fiskali (nru INN) 1402015986
                                    Sit web: https://dsgd.ru/
                                    Indirizz elettroniku: info@dsgd.ru; gmn@dsgd.ru
                                 
                                 
                                    Il-kumpannija b’ishma konġunti The Berkakit-Tommot-Yakutsk Railway Line’s Construction Directorate ipparteċipat fil-proġett tal-konnessjoni tal-infrastrutturi ferrovjarji tal-Krimea annessa illegalment u tar-Russja billi pprovdiet servizzi ta’ inġinerija waqt il-kostruzzjoni ta’ approċċi ferrovjarji għall-pont fuq l-Istrett ta’ Kerch li jgħaqqad lir-Russja mal-peniżola tal-Krimea annessa illegalment. Għaldaqstant, qiegħda tappoġġa l-konsolidazzjoni tal-peniżola tal-Krimea annessa illegalment mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.
                                 
                                 
                                    1.10.2020
                                 
                              
                                    50.
                                 
                                 
                                    Federal State Unitary Enterprise ‘Crimea Railway’ (Федеральное государственное унитарное предприятие ‘Крымская железная дорога’)
                                 
                                 
                                    Indirizz: 34 Pavlenko St., Simferopol 95006, Ukraine
                                    Numru tal-Identità tar-Reġistrazzjoni (nru OGRN): 1159102022738
                                    Numru ta’ identifikazzjoni fiskali (nru INN) 9102157783
                                    Sit web: https://crimearw.ru
                                    Indirizz elettroniku: ngkkjd@mail.ru
                                 
                                 
                                    Il-Federal State Unitary Enterprise Crimea Railway ipparteċipat fil-proġett tal-konnessjoni tal-infrastrutturi ferrovjarji tal-Krimea annessa illegalment u tar-Russja billi kienet is-sid u l-operatur tal-linji ferrovjarji fuq il-pont fuq l-Istrett ta’ Kerch, li jgħaqqad lir-Russja mal-peniżola tal-Krimea annessa illegalment. Għaldaqstant, qiegħda tappoġġa l-konsolidazzjoni tal-peniżola tal-Krimea annessa illegalment mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.
                                 
                                 
                                    1.10.2020
                                 
                              
                                    51.
                                 
                                 
                                    First Crimean Insurance Company
                                    (Крымская первая страховая компания)
                                 
                                 
                                    Indirizz: Butakova Ln, 4, Sevastopol, Ukraine
                                    Numru tal-Identità tar-Reġistrazzjoni (nru OGRN): 1149102007933
                                    Numru ta’ identifikazzjoni fiskali (nru INN) 9102006047
                                    Sit web: https://kpsk-ins.ru/about
                                    Indirizz elettroniku: info@kspk-ins.ru
                                 
                                 
                                    Il-First Crimean Insurance Company ipparteċipat fil-proġett tal-konnessjoni tal-infrastrutturi ferrovjarji tal-Krimea annessa illegalment u tar-Russja billi żgurat il-kostruzzjoni tal-pont fuq l-Istrett ta’ Kerch. Għaldaqstant, qiegħda tappoġġa l-konsolidazzjoni tal-peniżola tal-Krimea annessa illegalment mal-Federazzjoni Russa, li min-naħa tagħha tkompli ddgħajjef l-integrità territorjali, is-sovranità u l-indipendenza tal-Ukrajna.
                                 
                                 
                                    1.10.2020”